**NOTĂ INFORMATIVĂ**

**la proiectul Ordinului Ministrului Finanțelor cu privire la completarea ordinului nr.130 din 30.09.2010**

Formularului tipizat de document primar cu regim special „Act de achiziție a mărfurilor”, aprobat prin Ordinul Ministrului Finanțelor nr.130 din 30.09.2010, (Monitorul Oficial al Republicii Moldova, 2010, nr.210, art.743) se întocmeşte de către entitate în cazul achiziţiei mărfurilor (valorilor sau bunurilor) de la persoanele fizice care nu practică activitate de întreprinzător (cetăţeni), indiferent de momentul achitării mijloacelor băneşti.

Formularul tipizat al actului de achiziție cuprinde informații specifice operațiunilor de achiziție a mărfurilor de la persoanele fizice care nu practică activitate de întreprinzător (cetăţeni).

Totodată, întru perfecționarea reglementărilor aferente operațiunilor descrise mai sus, Ministerul Finanțelor a elaborat proiectul Ordinului Ministrului Finanțelor cu privire la modificarea și completarea ordinului nr.130 din 30.09.2010.

Scopul completărilor propuse a fost cauzat de situația nereglementată pînă în prezent de legislație, în care originea mărfurilor achiziționate de la persoanele fizice care nu practică activitate de întreprinzător (cetăţeni) nu poate fi determinată.

De asemenea, în procesul exportului ulterior al mărfurilor achiziționate cu întocmirea actului de achiziție, apar deficiențe și neclarități în partea ce ține de obținerea certificatului de origine preferențială.

Situația creată a generat necesitatea operării modificărilor și completărilor în legislație în scopul reglementării cazurilor de stabilire a originii mărfurilor în special la procurarea acestora de la persoane fizice care nu practică activitate de întreprinzător (cetăţeni).

Astfel, în cadrul colaborării cu Guvernul Republicii Moldova, autoritățile ale administrației publice centrale și instituțiile din subordine, reprezentanții mediului de afaceri implicați în procese similare celor descrise, s-a stabilit necesitatea operării modificărilor și completărilor în conținutul formularului tipizat de document primar cu regim special „Act de achiziție a mărfurilor” și Instrucțiunea privind modul de completare a actului de achiziție a mărfurilor.

Modificările și completările propuse vor elimina situațiile de incertitudine aferente originii mărfurilor în cazul achiziționării acestora de la persoanele fizice care nu practică activitate de întreprinzător (cetăţeni).

**VICEMINISTRU Maria CĂRĂUȘ**